open-index/open-wikipedia-markdown huggingface dataset:
Viitapöllö

**Viitapöllö** eli **naamiopöllö** (*Phodilus badius*) on Aasiassa elävä pöllölintu.

## Koko ja ulkonäkö
Viitapöllö on pienehkö tai keskikokoinen pöllölintu, jonka pituus on 23-33 senttiä ja paino 255-308 grammaa. Sen kumikkaassa naamassa on musta V:n muotoinen kuvio, joka kulkee silmien välissä. Naaman yleisväri on vaalean kastanjanruskea. Pää on leveä, eikä kaula kapene mistään kohtaa. Korvat ovat hieman tupsuiset. Viitapöllön pitkät jalat ovat kokonaan höyhenten peitossa. Vatsa- ja selkäpuolta täplittävät tummat pilkut. Kastanjanruskeat siivet ovat pyöreät ja lyhyet. Siipiä kirjovat mustat ja keltaiset täplät. Alalajeja tunnetaan kuusi.

## Levinneisyys ja elinympäristö
Viitapöllö elää Etelä- ja Kaakkois-Aasiassa Intian, Sri Lankan, Bangladeshin, Kiinan, Myanmarin, Laosin, Thaimaan, Kambodžan, Vietnamin, Malesian, Brunein ja Indonesian alueella. Laji on hävinnyt Singaporesta ja mahdollisesti myös Filippiineiltä. Nepalissa se on vain vierailija. Viitapöllö on suurimmassa osassa levinneisyysaluettaan harvinainen, mutta sitä ei pidetä mitenkään uhanalaisena. Se kuuluu CITES-sopimuksen liitteeseen II.

Lajin elinympäristöä ovat metsämaat, plantaasit ja mangrovesuot jopa 2200 metrin korkeuteen asti.

## Elintavat
Viitapöllön ravinto koostuu pienistä nisäkkäistä ja linnuista, matelijoista, sammakkoeläimistä ja hyönteisistä. Se paikantaa saaliinsa erittäin tarkan kuulonsa avulla. Äänivalikoimaan kuuluu muun muassa vihellyksiä, huhuilua, huutoja ja vaikerrusta. Pesimäkausi vaihtelee alueittain. Viitapöllö pesii ontossa puussa tai puunkannossa, johon naaras munii 3-5 munaa.

Sillä on kuusi alalajia:
* *Phodilus badius arixuthus* Oberholser, 1932 	 
* *Phodilus badius assimilis* Hume, 1877 	 
* *Phodilus badius badius* (Horsfield, 1821) 	 
* *Phodilus badius parvus* Chasen, 1937 	 
* *Phodilus badius ripleyi* Hussain & Reza Khan, 1978 	 
* *Phodilus badius saturatus* Robinson, 1927

## Lähteet
Kameepiirros

**Kameepiirros** eli **camaïeu** on yhden värin valooreilla tehty monokromaattinen maalaus, jonka esikuvana on sävypaperille tehty laveeraus, jonka huippuvalot on nostettu valkoisella värillä. Jos kameepiirros on tehty harmaasävyillä, sitä kutsutaan grisailleksi. Kameepiirroksessa ei käytetä paikallisvärejä tai realistista väri-ilmaisua.

Kameepiirros voi tarkoittaa myös puupiirrosta, jossa saman värin eri valoorit on painettu useammalla laatalla. Varhaiset väripuupiirrokset 1500-luvulla olivat usein tällaisia.

## Katso myös
* Kamee
*Chiaroscuro
*Grisaille
*Imprimituuri

## Lähteet
Catskillvuoret

**Catskillvuoret** ovat New Yorkin osavaltiossa Hudson-joen länsipuolella oleva vuoristoryhmä ja metsäinen matkailualue. Catskillvuoria pidetään toisinaan Appalakkien osana. 

Delawarejoki saa alkunsa Catskillvuorilta. New Yorkin lähellä sijaitsevana seutu oli Hudson River -koulukunnan maalarien, kuten Thomas Colen suosima maisemamaalausten kohde.

## Lähteet
Mieczysław Słowikowski

**Mieczysław Słowikowski**, myös nimellä: **Rygor-Słowikowski** (1896 Jazgarzew, lähellä Varsovaa, Puola – 1989 Lontoo, Britannia) oli puolalainen armeijan upseeri, jonka tiedustelutyö Pohjois-Afrikassa helpotti liittoutuneiden valmisteluja vuonna 1942 tehtyyn operaatio Soihdun maihinnousuun.

Miehitetyn Puolan pakolaishallitus Lontoossa lähetti 1941 Słowikowskin Pohjois-Afrikkaan luomaan Rygor-vakoojaverkostoa. Słowikowski esiintyi kaurahiutaletehtailijana. Brittiläiset ja yhdysvaltalaiset ottivat kuitenkin myöhemmin kunnian hänen toimistaan. Gagon ja Sulikin dokumentin *Todellinen Casablanca* pohjana toimivat Słowikowskin muistelmat.

## Teokset
*Major-General M.Z. Rygor Slowikowski, *In the Secret Service:  the Lighting of the Torch*, käännös George Slowikowski ja Krystyna Brooks, alkusanat M. R. D. Foot, London, The Windrush Press, 1988.

## Dokumentit
*Malgosha Gago ja Boleslaw Sulik, *Todellinen Casablanca* (2009), dokumentin päähenkilö on Słowikowski

## Lähteet
Vaahteraliigan kausi 2010

**Kausi 2010 Vaahteraliigassa** oli Vaahteraliigan historian 31. kausi. Edellisen kauden mestarina kauteen lähti Porvoon Butchers. Kausi käynnistyi 21. toukokuuta 2010 ottelulla Porvoon Butchers – Lappeenrannan Rajaritarit ja Vaahteramalja XXXI pelattiin 4. syyskuuta 2010 Vantaan ISS Stadionilla.

Porvoon Butchers juhli kuudetta perättäistä mestaruuttaan kaadettuaan loppuottelussa Seinäjoen Crocodilesin.

## Sarjataulukko

Lopullinen sarjataulukko: 

**x** = Varmistanut pudotuspelipaikan.
**y** = Varmistanut kotiedun välieriin.

* Crocodiles, Wolverines, Butchers sekä Roosters jatkavat välieriin.
* Saints putoaa I-divisioonaan.

## Ottelut

Kaudella 2010 pelataan yksitoista kierrosta, ja jokainen joukkue pelaa yhteensä kymmenen ottelua. Ensimmäinen ottelu pelattiin 21. toukokuuta ja viimeinen kierros pelataan 20.-22. elokuuta.

### 1. kierros







### 2. kierros







### 3. kierros






### 4. kierros





### 5. kierros




Kierroksella pelattiin vain kolme ottelua.


### 6. kierros






### 7. kierros




Kierroksella pelataan vain kolme ottelua.


### 8. kierros




Kierroksella pelattiin kaksi rästiottelua kierroksilta 5. ja 7.

### 9. kierros





### 10. kierros






### 11. kierros






## Pudotuspelit

Välierät pelattiin 28.-29.8. Vaahteramalja XXXI pelataan 4.9.2010 ISS Stadionilla.

Porvoon Butchers otti Vaahteramaljan voiton ja Suomen mestaruuden jo kuudennen kerran perättäin. Butchers on toinen joukkue (ensimmäinen Roosters 1995-2000), joka pystyi tähän saavutukseen. Crocodilesille tappio Vaahteramaljassa Butchersille oli jo kolmas.

## European Football League 2010
Porvoon Butchers pääsi edellisen kauden mestarina pelaamaan kansainvälisiä pelejä EFL:ssä. Butchers pääsi suoraan puolivälieriin ja sai vastaansa kotonaan Saksalaisen  Berlin Adlerin. Ottelu päättyi Adlerin voittoon lukemin **47-16**, mikä tarkoitti Butchersin Euro-kauden päättymistä heti ensimmäisen pelin jälkeen. Butchers oli asettanut tavoitteeksi edellisen kauden neljännen sijan parantamisen, mutta tavoitteesta siis jäätiin.

## Lähteet

## Aiheesta muualla
*Vaahteraliiga SAJL:n sivuilla
Oriveden vaakuna

**Oriveden vaakuna** on Oriveden kaupungin tunnus, joka on kunnan nimeen viittaava puhuva vaakuna.

Vaakunan selitys on ”hopeisessa kilvessä punainen, pystyyn kavahtanut ori, joka nousee esiin kilventyveen ulottuvasta sinisestä vedestä.” Vaakunan on suunnitellut Carolus Lindberg, ja Oriveden kunnanvaltuusto hyväksyi sen kokouksessaan 11. kesäkuuta 1949. Sisäasiainministeriö vahvisti vaakunan käyttöön 30. marraskuuta samana vuonna. Orivesi oli Suomen ensimmäinen maalaiskunta, joka sai oman vaakunansa; aiemmin sellaiset olivat vain kaupungeilla sekä muutamalla kauppalalla.

## Lähteet
* 
*
Kinuski

**Kinuski** on maidosta tai kermasta ja sokerista keittämällä valmistettu toffeen kaltainen makea massa, joka tarjoillaan useimmiten jälkiruokien kastikkeena. Karl Fazer kertoi tuoneensa alun perin venäläisen reseptin Pietarista Suomeen, ja nimi onkin peräisin venäjän sanasta тянучки (*tjanutški*).  Vastaavia tuotteita muualla maailmassa ovat esimerkiksi ranskalainen *confiture de lait* ja argentiinalainen *[[dulce de leche]]*.

Kinuskin teollinen valmistaminen Suomessa aloitettiin 1970-luvun lopulla Kainuun osuusmeijerillä, minkä jälkeen kastike on kuulunut suomalaisten suosikkijälkiruokakastikkeisiin. Nykyään perinteisellä reseptillä valmistettua kinuskia löytyy kaupoista muun muassa Pirkka- ja Rainbow-merkeillä, joita on valmistanut ainakin kouvolalainen Kaslink Foods (nyk. Fazer Lifestyle Foods). Fazer myy myös kinuskimakeisia merkillä Omar.

## Lähteet
Pianokonsertto nro 1 (Merikanto)

Aarre Merikanto sävelsi **ensimmäisen [[pianokonsertto]]nsa** (op. 3) fis-mollissa vuonna 1913. Noin 20-minuuttinen teos kantaesitettiin Helsingissä 5. marraskuuta 1914. Pianosolistina toimi Eino Lindholm. Häntä säesti säveltäjän itsensä johtama Helsingin kaupunginorkesteri.

## Osat
# Allegro energico
# Largo
# Finale: Allegro molto

## Lähteet
Sagliains

**Sagliains** on rautatieasema, Itä-Sveitsissä, Graubündenin kantonissa, Zernezin kunnassa. Sagliains on Rhätische Bahn -rautatieyhtiön (RhB) radalla oleva risteysasema, jossa yhdistyvät pohjoisesta tuleva Vereina-tunneli ja itä-länsi-suunnassa, pitkin Engadinin laakson kulkeva Scuol-Tarasp-Samedan -rata. Asema on autojunien pääteasema. Aseman erikoisuus on, että se on matkustajille vain vaihtoasema: matkan päättäminen tai aloittaminen ei ole mahdollista.

## Lähteet
* Eisenbahnatlas Schweiz. Verlag Schweers + Wall GmbH 2004. 
* Rhätischen Bahnin kotisivut

### Viitteet
Lemminkäinen (Merikanto)

***Lemminkäinen*** (op. 10, 1916) on Aarre Merikannon säveltämä runoelma orkesterille. Se edustaa hänen varhaista tuotantoaan, jossa romanttiset vaikutteet ovat vielä vahvat. *Lemminkäisessä* on aineksia kansanomaisesta tanssillisuudesta ja venäläistyylisestä, varsinkin Rahmaninoville ominaisesta myöhäisromanttisuudesta.

## Lähteet
Luonnollinen suku

**Luonnollinen suku** on henkilöitä tarkoittavien sanojen suku kielissä, kuten saksassa, joiden kieliopillisiin sukuihin kuuluvat feminiini ja maskuliini. Saksan kielessä lähes kaikilla henkilöitä tarkoittavilla sanoilla on luonnollinen suku, toisin sanoen miehiä tarkoittavilla maskuliini ja naisia tarkoittavilla feminiini. Saksan maskuliinin epämääräinen artikkeli on *ein* ja määräisen *der*, feminiinin epämääräinen *eine* ja määräinen *die*. Esimerkiksi sanotaan *der Mann* (mies) ja *die Frau* (rouva, nainen). Säännöstä on poikkeuksia, esimerkiksi *das Mädchen* (tyttö, kolmas suku, neutri, jonka epämääräinen artikkeli on *ein* ja määräinen *das*, sillä kaikki *-chen* -loppuiset substantiivit ovat neutreja) ja *die Schildwache* (vartiosotilas).

Muilla kuin henkilöitä tarkoittavilla sanoilla ei ole luonnollista sukua, kun niillä ei ole sukupuolta. Vieraskielisen, joka opettelee kyseisenlaista kieltä, on siksi opeteltava useimpien sanojen suvut ulkolukuna.

Osasta niistä kielistä, joissa aikaisemmin on ollut maskuliini ja feminiini, nämä ovat kadonneet. Ruotsissa tämä on tapahtunut niin, että ne ovat sulautuneet yhteen ja neutri jäänyt erilliseksi (*ett*-suku), englannissa niin, että koko sukujärjestelmä on kadonnut. Myös näissä kielissä tehdään kuitenkin yksikön kolmannen persoonan pronominissa (hän) ero miesten ja naisten välille, ruotsissa miehestä *han* ja naisesta *hon*, englannissa miehestä *he* ja naisesta *she*. Maskuliinin ja feminiinin katoaminen on näissä kielissä johtanut siihen, että sana voidaan määrittää maskuliiniksi tai feminiiniksi vain sukupuolen perusteella. Tämän takia näitä pronomineja käytetään ruotsissa ja englannissa ainoastaan henkilöistä, esineistä englannissa sanotaan *it* ja ruotsissa *det*. Sen sijaan saksassa *hän*-sanoja (miehestä *er*, naisesta *sie*), käytetään vieläkin myös esineistä, maskuliineista *er* ja feminiineistä *sie*. Neutrien vastaava pronomini on *es*.
Gustaf Lundahl

**Gustaf Lundahl** on seuraavien henkilöiden nimi:

* Gustaf Lundahl, suomalainen kauppaneuvos
* Gustaf Lundahl, suomalainen tähtitieteilijä
Salvatore Bocchetti

**Salvatore Bocchetti** (s. 30. marraskuuta 1986 Napoli) on italialainen jalkapalloilija, pelipaikaltaan keskuspuolustaja. Hän pelasi kotimaansa sarjojen lisäksi useita vuosia Venäjän valioliigassa. Hän kuului Italian joukkueeseen maailmanmestaruuskilpailuissa 2010.

Bocchetti edusti Italian Serie A:ssa Ascolia, Genoaa, Milania ja Hellas Veronaa sekä alemmilla sarjatasoilla muitakin joukkueita. Venäjän valioliigassa hän edusti Rubin Kazania ja Spartak Moskovaa. Hän pelasi Serie A:ssa 76 ottelua, joissa hän teki yhden maalin, maaliskuussa 2010 Palermoa vastaan. Hän pelasi Venäjän valioliigassa 147 ottelua, joissa hän teki 14 maalia. Hän voitti Rubin Kazanin joukkueessa Venäjän cupin vuonna 2012 ja Spartak Moskovan joukkueessa Venäjän liigamestaruuden vuonna 2017.

Bocchetti pelasi Pekingin olympialaisissa 2008 Italian puolivälieriin yltäneessä joukkueessa kaikki neljä ottelua avauskokoonpanossa. Hän pelasi Italian A-maajoukkueessa viisi maaottelua vuosina 2009–2010. Hän kuului Italian joukkueeseen MM-kilpailuissa 2010 mutta ei saanut turnauksessa peliaikaa.

## Lähteet

## Aiheesta muualla
Algerian cup

**Algerian cup** () on Algerian jalkapallon kansallinen cup-kilpailu. Sitä on pelattu lokakuusta 1962 lähtien. Eniten voittoja ovat keränneet USM Alger ja ES Sétif, joilla molemmilla on tilillään kahdeksan cup-mestaruutta. Cup toimii alusta alkaen pudotuspelin tavoin.

## Mestarit

## Joukkueiden mestaruudet cupissa

## Lähteet
* Tuloksia
Daniel Fernandes

**Daniel Márcio Fernandes** (s. 25. syyskuuta 1983 Edmonton, Kanada) on portugalilais-kanadalainen jalkapalloilija. Fernandes edustaa tällä hetkellä alankomaalaista Twenteä. Fernandesin äiti on tšekkoslovakialainen ja isä portugalilainen.

## Ura
Fernandes aloitti uransa Vancouverissa Vancouver Whitecapsissa, mutta siirtyi nopeasti FC Porton nuorisojoukkueeseen. Porton vuosien jälkeen hän pelasi Celta Vigon reservijoukkueessa Celta Vigo B:ssä sekä saksalaisessa Jahn Regensburgissa. Varsinaisen läpimurtonsa Fernandes kuitenkin teki thessalonikilaisessa PAOK FC:ssä, jossa hän pelasi 90 ottelua ennen kuin siirtyi saksalaiseen VfL Bochumiin 2008. Tammikuussa 2010 hän siirtyi Bochumista lainalle takaisin Kreikkaan, Iraklisin riveihin. Vuonna 2010 Fernandes valittiin Portugalin maajoukkueeseen Etelä-Afrikan MM-kisoihin. Heinäkuussa 2010 hänet lainattiin Panathinaikosiin, jossa hän vietti loppuvuoden. Seuraavan vuoden tammikuussa Fernandes lainattiin loppukaudeksi Panserraikosiin. Elokuussa hän siirtyi CFR Clujiin, josta tammikuussa 2012 Twenteen.

## Lähteet
* 
* 

### Viitteet
Ihalempi

**Ihalempi** on Aarre Merikannon mieskuorolle ja orkesterille vuonna 1953 säveltämä teos. Sanat ovat Eino Leinon. Teoksen tilasi Laulu-Miehet, joka myös julkaisi sen ja antoi sen kantaesityksen 40-vuotisjuhlakonsertissa Helsingissä 4. joulukuuta 1954. Sävellys kestää esitettynä kymmenisen minuuttia.

## Lähteet
Paula Seling

**Paula Seling** (s. 25. joulukuuta 1979 Baia Mare, Romania) on romanialainen laulaja ja säveltäjä, joka esiintyi muun muassa Eurovision laulukilpailuissa vuonna 2010 kappaleella "Playing with Fire" yhdessä Ovidiu Cernăuțeanun kanssa. He sijoittuivat finaalissa kolmanneksi. Seling ja Cernăuțeanu edustivat maataan myös vuoden 2014 kilpailussa, kappaleella "Miracle". He sijoittuivat finaalissa kahdenneksitoista.

## Lähteet

## Aiheesta muualla

*Kotisivut
MC Oran

**Mouloudia Club Oran** () on algerialainen jalkapalloseura, joka perustettiin vuonna 1917 ja uudelleen toisen maailmansodan jälkeen vuonna 1946. Sen kotistadionina toimii Stade Ahmed Zabana, joka sijaitsee Oranissa. Joukkue on voittanut neljästi Algerian mestaruuden, joista viimeisin on vuodelta 1993. Se ylsi myös kerran Afrikan Mestarien liigan loppuotteluun vuonna 1989, jossa se hävisi marokkolaiselle Raja Casablancalle.

## Saavutukset
### Kansalliset
* Algerian mestaruus (4): 1971, 1988, 1992, 1993
* Algerian cup (4): 1975, 1984, 1985, 1996
* Algerian liigacup (1): 1996

### Kansainväliset
* Arabian Cup voittajien cup: 1997, 1998
* Arabian supercup: 1999

## Entisiä pelaajia
*  Tedj Bensaoula (1977–1983)
*  Lakhdar Belloumi (1977-1979), (1986-1990), (1993–1994)
*  Karim Maroc (1987–1989)
*  Abdelhafid Tasfaout (1990–1995)
*  Slimane Raho (1996–1997)
*  Sofiane Daoud (2002–2007)

## Päävalmentajat

## Lähteet

## Aiheesta muualla
* mouloudia.com
Viikari vauhdissa

**Viikari vauhdissa** () on yhdysvaltalainen komediaelokuva vuodelta 1995. Elokuvan kesto on 93 min. Elokuvan on ohjannut James Orr. Elokuvan pääosaa esitti Chevy Chase. 

## Juoni
11-vuotiaan Ben Archerin (Jonathan Taylor Thomas) äiti, Sandy Archer (Farrah Fawcett) ihastuu Jack Sturgesiin (Chevy Chase). Ben ei pidä Jackista ja hän yrittää sabotoida heidän välejään, mutta ei onnistu. Hän liittyy ”intiaaneihin”, joiden tarkoitus on yhdistää isät ja pojat. Tapahtuu kaikenlaisia kommelluksia, ja lopulta Benistä ja Jackista tulee ylimmät ystävykset. Aivan elokuvan lopussa Jack nai Sandyn.

## Aiheesta muualla
*
Valldauran metroasema

**Valldaura** on Barcelonan metron linjan 3 asema, joka sijaitsee Horta-Guinardón alueella Barcelonan kaupungin pohjoisosassa. Aseman on suunnitellut Manel Sánchez.

Valldauran asema otettiin käyttöön vuonna 2001, kun linjan 3 laajennus Montbaun asemalta pohjoiseen valmistui. Asema on rakennettu Passeig de Valldaura -kadun alle ja sisäänkäynti asemalle on risteävän Carrer Canigó -kadun kohdalla.

## Lähteet

## Aiheesta muualla
*Valldauran asema Trens de Catalunya -sivustolla
My Curse

**My Curse** on yhdysvaltalaisen metalcore-yhtyeen Killswitch Engagen kappale levyltä As Daylight Dies ja se on julkaistu vuonna 2006. Kappale esiintyy Guitar Hero III: Legends of Rock -pelissä bonuskappaleena.
Juha Tulonen

**Juha Tulonen** (s. 21. kesäkuuta 1957) on entinen suomalainen lentopalloilija. Hän on voittanut kaksi SM-liigan pronssia.

## Lähteet
Pianokonsertto nro 2 (Merikanto)

Aarre Merikanto sävelsi **toisen [[pianokonsertto]]nsa** vuosina 1935–1937. Teos kantaesitettiin Helsingissä Sibelius-viikolla 12. kesäkuuta 1954 Tapani Valstan toimiessa solistina. Kyseessä on Merikannon ensimmäinen konsertto, joka edustaa hänen 1930-luvulla omaksumaansa uusklassista tyyliä. Teoksessa on kuitenkin myös romanttisia vaikutteita. Selkeimmin ne ovat havaittavissa teoksen hitaasta osasta, jossa on vaikutteita Rahmaninovin musiikista. Finaalissa keskeisessä asemassa ovat suomalaiskansalliset tanhurytmit, joita kuullaan ohimennen jo ensimmäisessä osassa.

Noin 25-minuuttinen teos koostuu kolmesta osasta. Ensimmäinen ja kolmas osa ovat eloisia; niiden väliin jää hidas osa, jossa pohdiskeleva ja tunteikas tunnelma vuorottelevat.

## Osat
# Tranquillo – Allegro con spirito
# Lento assai 
# Allegro assai

## Lähteet
Sellokonsertto nro 2 (Merikanto)

**Sellokonsertto nro 2** on Aarre Merikannon vuonna 1941 alun perin d-mollissa säveltämä sellokonsertto, josta hän teki uudistetun version kolme vuotta myöhemmin ilmoittaen itse säveltäneensä sen "täysin uudelleen". Teos edustaa uusklassista tyyliä, jonka säveltäjä oli omaksunut 1930-luvulla. Siihen on kuitenkin yhdistetty pelkistettyjä kansallisromanttisia piirteitä.

Teos kantaesitettiin Helsingissä 1949.

## Osat
# Allegro
# Andante
# Vivace

Andante-osassa keskeistä on laulavuus; tanssillinen, aiempiin osiin verrattuna keveä finaali seuraa sitä ilman taukoa.

## Lähteet
Nauravan kulkurin paluu

**Nauravan kulkurin paluu** on Jean-Pierre Kuselan vuonna 1995 julkaistu CD-singlejulkaisu. Single sisältää Kuselan alun perin vuonna 1986 levyttämästä kappaleesta *[[Naurava kulkuri (musiikkikappale)|Naurava kulkuri]]* tehdyn remiksatun version. Remiksattu versio sisältää yhden alkuperäiseen versioon kuulumattoman säkeistön.

Single sisältää myös remiksatusta versiosta tehdyn Radio Edit -version sekä alkuperäisen vuonna 1986 levytetyn kappaleen.

## Kappaleet
# 
# 
#
Vall d’Hebronin metroasema

**Vall d’Hebron** on Barcelonan metron linjan 3 ja linjan 5 asema, joka sijaitsee Passeig de la Vall d’Hebron -kadun alla Horta-Guinardón alueella Barcelonan kaupungin pohjoisosassa. Asema avattiin vuonna 1985, kun Lessepsin ja Montbaun välinen osuus valmistui.

Vall d’Hebronin aseman vieressä sijaitsee Sant Genísin varikko, joka yhdistyy metroverkkoon aseman molemmilla puolilla.

## Lähteet

## Aiheesta muualla
*Vall d’Hebronin asema Trens de Catalunya -sivustolla
Grigori

**Grigorit** eli **Katselijat** ovat apokryfisen toisen Henokin kirjan mukaan langenneita enkeleitä, joita suomenkielisessä Raamatussa kutsutaan nimellä *Jumalan pojat*. Nimi tulee kreikan kielen sanasta *ἐγρήγοροι* (egr&#275;&#769;goroi); sen slaavinkielinen käännös on *Grigori*, "Katselijat", "ne, jotka valvovat"; kaldeankielen "vartija", "katsoja")

Pseudepigrafinen, myös apokryfisiin kirjoihin kuuluva ensimmäinen Henokin kirja kertoo Grigoreista, mainiten mm. heidän nimensä ja lukumääränsä:

Henokin kirja kertoo, että alun perin heidän tehtäviinsä kuului ihmiskunnan auttaminen sivilisaation alkuun. He eivät sopineet tähän tehtävään, vaan alkoivat opettaa ihmisille tieteitä, jotka Jumala oli kieltänyt. Näihin kuuluivat mm.  astrologia ja magia. Tämän lisäksi he alkoivat tuntea himoa naisiin, joita heidän olisi pitänyt opastaa. Tämän vuoksi he ottivat fyysiset muodot voidakseen olla haluamiensa naisten kanssa. Seurauksena tästä olivat sekasikiölapset, *[[Nefilim|nefilit]]*.

Jumala ei hyväksynyt tätä käytöstä ja poisti heidät tehtävistään vangiten heidät välitilaan. Vaikka he pyysivät Henokia puhumaan puolestaan, he pysyivät tässä välitilassa 70 sukupolven ajan.

## Raamatun lähteet
:1. Mooseksen kirja 6:4:
::"Siihen aikaan eli maan päällä jättiläisiä, ja myöhemminkin, kun Jumalan pojat yhtyivät ihmisten tyttäriin ja nämä synnyttivät heille lapsia; nämä olivat noita muinaisajan kuuluisia sankareita."

## Lähteet

## Aiheesta muualla
*Creationism and the Early Church - Chapter 5 , Robert I. Bradshaw, 1998
*	The Book of Enoch tr. by R.H. Charles (1917)
Nietos (kirjasarja)

**Nietos** on kolmen kirjan mittainen kirjasarja jonka kirjoittivat Maria Hämeen-Anttila ja Virpi Hämeen-Anttila. Ensimmäinen osa "Nietos intro" julkaistiin vuonna 2007, toinen osa "Nietos Riffi" julkaistiin 2008 ja viimeinen osa "Fade out" 2009.

## Juoni
### Intro
Kristian, joka on puoliksi englantilainen ja puoliksi suomalainen, muuttaa isänsä luota Lontoosta äidilleen Suomeen. Hän rakastaa musiikkia, ja perustaa kuuden luokkakaverinsa kanssa yhtyeen. Aluksi on vaikeaa, mutta pian alkaa mennä paremmin ja yhtye saa keikkoja ja pääsee jopa tunnetumman yhtyeen lämppäriksi. 

### Riffi
Yhtye jatkaa keikkailua, ja vuoden kasassa ollut yhtye tekee demon, ja alkaa neuvotella levy-yhtiökiinnityksestä. He saavat yhtiöltä managerikseen vaikean henkilön, joka on vaativa ja siitä tulee yhtyeelle ensimmäiset ongelmat. Kristian, joka on perustanut yhtyeen on saanut sen laulajaksi Ainon ja seurustelee nyt Ainon kanssa. Aino ei kuitenkaan ole yhtyeen alkuperäisjäsen, ja levy-yhtiössä annetaan käsittää, että Ainon rooli bändissä kasvaisi ohi muiden ja alkuperäisten jäsenten ohi. Kristian ei kuitenkaan uskalla tehdä asialle mitään, sillä pelkää hieman itsekkään Ainon loukkaantuvan. Hänhän seurustelee Ainon kanssa, ja pelkää eroa.

### Fade Out
Yhtye saa kahden vuoden työn teosta palkkioksi kiinnityksen levy-yhtiöön, tekee promovideon ja singlen. Singlen molemmat raidat soivat hyvin radiossa ja yhtye saa lisää ja lisää keikkapyyntöjä. Yhtyeen kosketinsoittajalla, Siirillä on paljon muita hommia, eikä Nietokselle tunnu olevan aikaa. Ainon ja Kristianin suhde rakoilee, ja lopulta Aino jättää Kristianin ja eroaa Nietoksesta. Kristian, Siiri, Milla, Timo ja Aleksi jäävät etsimään uutta solistia ja koko Nietoksen tulevaisuus on vaakalaudalla.

## Lähteet

## Aiheesta muualla
* Otava.fi, Intro 
* Otava.fi, Riffi 
* Otava.fi, Fade out
Luettelo Suomen maakuntalinnuista

:*Hakusana maakuntalinnut ohjaa tänne. Maakuntalintuja käsittelevä kirja löytyy nimellä [[Maakuntalinnut (kirja)]].*
**Suomen maakuntalintu** on Suomen maakuntaa symboloiva ja kuvaava lintu. Lintutieteellisten yhdistysten liitto nimesi yleisöäänestyksen perusteella maakuntalinnut vuonna 1985. Ääniä saatiin 5&nbsp;532 jonka lisäksi valintaperusteina käytettiin levinneisyyttä, vanhaa kansanomaista lintuperinnettä ja esteettisiä näkökohtia. Jokaisella Suomen maakunnalla on oma maakuntalintu. Linnuista 10 on varpuslintuja. Myöhemmin valittiin vielä Pohjanmaalle maakuntalintu. Aikaisemmin, vuonna 1981 laulujoutsen valittiin Suomen kansallislinnuksi ja se oli suljettu pois maakuntalintuäänestyksestä.

## Äänestys ja nimeämisprosessi

Yleisöäänestyksessä saatiin 5&nbsp;532 ääntä, mutta koska useat maakunnat saivat saman linnun voittajaksi, piti valinta tehdä muin perustein. Esimerkiksi paljon ääniä saanut talitiainen ei tullut valituksi, koska se ei ollut millekään maakunnalle tyypillinen. Vaikeinta lajia oli löytää Kymenlaaksolle, koska sillä ei ole ominaista lintulajia.

Valintaperusteina käytettiin levinneisyyttä, vanhaa kansanomaista lintuperinnettä ja esteettisiä näkökohtia. Näin ehdokkaiden lukumäärä jäi melko pieneksi ja valituksi tuli ”hyvä-äänisiä” (satakieli, mustarastas, käki), ”komeita” (merikotka, kurki, kuikka, metso, sääksi) ja ”kauniita” (punatulkku, kuhankeittäjä, sinirinta, sinitiainen) lintuja. Poikkeuksena voidaan pitää kiurua, joka ei ole erityisen kaunis tai hyvä-ääninen, mutta ihmisten suuressa suosiossa. Kansanperinteessä melko tuntemattomat, mutta maakuntalinnuiksi levinneisyytensä puolesta sopivat merikotka, mustarastas, satakieli, kuhankeittäjä, valkoselkätikka, sääksi, sinitiainen, isokuovi ja sinirinta. Esimerkiksi naakan perinnetiedot ja levinneisyys sopivat hyvin sen nimeämiseksi Varsinais-Suomen maakuntalinnuksi. Osa lajeista – punatulkku, metso, kuikka, västäräkki, kiuru ja käki esiintyvät miltei koko Suomessa, joten siten niillä ei ole mitään perusteltua maakuntaa levinneisyytensä puolesta. Toisaalta esimerkiksi käki esiintyy voimakkaasti Karjalan ja Kalevalan kansanperinteessä, joten se sopii Pohjois-Karjalan symboliksi. Merikotka ja valkoselkätikka ovat uhanalaisia ja harvinaisia, joten ne toimivat myös maakunnan luonnonsuojelun symboleina.

## Maakuntalinnut

*Ahvenanmaa: merikotka
*Etelä-Karjala: satakieli
*Etelä-Pohjanmaa: isokuovi
*Etelä-Savo: kuhankeittäjä
*Kainuu: kuukkeli
*Kanta-Häme: sääksi
*Keski-Pohjanmaa: kiuru
*Keski-Suomi: metso
*Kymenlaakso: punatulkku
*Lappi: sinirinta
*Peräpohjola: riekko
*Pirkanmaa: västäräkki
*Pohjanmaa: tervapääsky
*Pohjois-Karjala: käki
*Pohjois-Pohjanmaa: kurki
*Pohjois-Savo: kuikka 
*Päijät-Häme: valkoselkätikka
*Satakunta: sinitiainen 
*Uusimaa: mustarastas
*Varsinais-Suomi: naakka

## Katso myös
* Suomen maakuntatunnukset

## Lähteet
*

### Viitteet

## Aiheesta muualla
*
Brokencyde

**BrokeNCYDE** on yhdysvaltalainen crunkcoreyhtye. Yhtyeen perusti laulajat David Gallegos "Se7en" ja Michael Shea "Mikl" Albuquerquessa, Uudessa Mexicossa vuonna 2006. Levy-yhtiö: Break Silence Recordings.Muun muassa tunnetuimpia kappaleita ovat *Freaxx* "Bree Bree" ja "Get Crunk". Yhtyeen nimi "BrokeNCYDE" tulee sanoista "Broken Inside".

## Jäsenet

* David Gallegos (Se7en) - laulu
* Michael Shea (Mikl) - laulu
* Jason/Julian (Phat J) - koskettimet, kitara, bassokitara, biitit, taustalaulu
* Anthony Trujillo (Antz) - biitit, savukone, valot, taustalaulu

## Albumit

* *THA $C3N3 MiXTaPe* (2007)
* *The Broken* (2007)
* *BC13* (2008)
* *BC13 Mix* (2008)
* *BC13 EP* (2008)
* *I'm Not a Fan, But the Kids Like It!* (2009)
* *Will Never Die* (2010)
* *Mixtape short* (2011)
* *Guilty Pleasure* (2011)
John Mensah

**John Mensah** (s. 29. marraskuuta 1982 Obuasi, Ghana) on ghanalainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Sunderlandia.

## Ura
Mensah siirtyi juniorina italiaan Bolognaan, jossa hän ei päässyt kuitenkaan varsinaiseen edustusjuokkueeseen. Bologna myi hänet sveitsiläiseen Bellinzonaan. Seuraavaksi hän siirtyi Serie B:hen Genoan joukkueeseen. Tämän jälkeen hän on pelannut Chievossa, Modenassa ja Cremonesessa. 

Tammikuussa 2006 Mensah siirtyi ranskalaiseen Stade Rennaisiin. Hän teki myöhemmin seuran kanssa kolmen vuoden sopimuksen. Hän nousi Rennesissä puolustuksen tukipilariksi ja häntä pidettiin Ligue 1:sen parhaimpina puolustajina. Toukokuussa 2007 Mensah pidensi sopimustaan vuoteen 2010.Häntä huhuiltiin vahvasti myös Wigan Athleticiin, mutta siirtoa ei lopulta tapahtunut. Mensah pelasi Ligue 1:ssä 58 ottelua Rennesin paidassa, joissa hän teki kaksi maalia. Hän pelasi kaudella myös Ranskan cupissa, Ranskan liigacupissa ja Eurooppa-liigassa. Hänestä tehtiin Rennesin kapteeni tammikuussa 2008. Pesti kesti kesään asti. Joukkueen valmentaja Guy Lacombe toivoi, että Mensah olisi jäänyt seuraan. Huhtikuussa 2007 Ranskan media uutisoi, että Olympique Lyonnais oli Mensahin perässä. Siirto tapahtui kuitenkin vasta ensi vuonna, kun hänet palkattiin Lyoniin paikkaamaan toista keskuspuolustajaa Sébastien Squillacia. Viiden vuoden sopimus varmistui heinäkuussa. Hän pelasi seurassa kuitenkin vain 12 ottelua, ennen kuin hänet lainattiin toiseen seuraan.

Elokuussa 2009 uutisoitiin, että Mensah oli tehnyt lainasopimuksen englantilaisen Sunderlandin kanssa. Sopimus varmistui, kun hän läpäisi lääkärintarkastuksten. Mensah debytoi Valioliigassa syyskuussa Hull Cityä vastaan. Ensimmäisen maalinsa hän teki Manchester Cityä vastaan joulukuussa 2009. Hän kärsi Sunderlandissa loukkaantumisista. Mensah teki Sunderlandin kanssa uuden lainasopimuksen elokuussa 2010, ja se kattaa kauden 2010–2011.

## Maajoukkueura
Mensah pelasi Ghanan joukkueessa alle 20-vuotiaiden MM-kilpailuissa 2001. Ghana pudotti jatkosta muun muassa Brasilian ja Mensah puski ottelun voittomaalin.Joukkue hävisi finaalin Argentiinalle. Mensah debytoi Ghanan maajoukkueessa Algeriaa vastaan AM-kilpailuissa 2002.

Tämän jälkeen Mensahista on tullut Ghanan joukkueen vakiojäsen ja hän on toiminut myös sen kapteenina. Hän edusti maata olympialaisissa 2004 ja AM-kilpailuissa 2006. AM-kisoissa Mensah valittiin turnauksen tähdistökentälliseen. Joukkue selviytyi MM-kisoihin 2006, jossa se kuitenkin jäi viimeiseksi. Mensah valittiin AM-kilpailuihin 2010, jossa Ghana eteni finaaliin, jossa se hävisi Egyptille. Hänet valittiin myös MM-kilpailuihin 2010.

## Lähteet

## Aiheesta muualla
* Profiili Soccerbasessa
Vince Grella

**Vincenzo "Vince" Grella** (s. 5. lokakuuta 1979 Melbourne) on australialainen jalkapalloilija, pelipaikaltaan puolustava keskikenttäpelaaja. Hän edusti muun muassa useita italialaisseuroja sekä Englannin Valioliigassa pelannutta Blackburn Roversia.

## Ura
Grella aloitti uransa Australian NSL-liigassa. Hän on maajoukkuetoveri Mark Brescianon hyvä ystävä ja he ovatkin pelanneet yhdessä lukuisissa seuroissa, kuten AIS:issa, Carltonissa ja Parmassa. Grella teki Serie A -debyyttinsä Empolissa ottelussa Juventusta vastaan. Grellan tehtävä oli pysäyttää Zinédine Zidane.

Grella rakensi suosiotaan Italiassa pelatessaan Empolissa, saaden kunnioitusta italialaiselta medialta, valmentajilta ja pelaajilta. Grellan nimi liitettiin usein AC Milaniin vuonna 2003, mutta siirto tyrehtyi hänen tehdessä sopimuksen Parman kanssa vuotta myöhemmin. Parmassa joukkue joutui heti karsimaan paikasta korkeimmalla sarjatasolla, mutta säilyi Serie A:ssa.

Grella nimettiin Parman kapteeniksi kaudeksi 2006–2007. Hän oli joukkueessa avainroolissa sen pitäen sarjapaikkansa. Kesäkuussa 2007 Grella teki kolmen vuoden sopimuksen Torinon kanssa. Torinossa pelatessaan Grella pelasi vakuuttavasti, vaikka oli osan ajan loukkaantuneena. Grellan maali Fiorentinaa vastaan oli ehdokas kuukauden maaliksi Serie A:ssa tammikuussa. Hän teki Italian vuosinaan vain kolme liigamaalia.

Elokuussa 2008 Grella siirtyi Englannin Valioliigaan Blackburn Roversiin neljän vuoden sopimuksella. Häntä oltiin huhuiltu myös Fulhamiin. Grella debytoi Valioliigassa West Ham Unitedia vastaan. Pohjevamma piti Grellan sivussa noin kuukauden päästä. Hän palasi kotiottelussa Middlesbroughia vastaan ja hänet nimettiin ottelun parhaaksi pelaajaksi.

## Maajoukkueura
Grella kuului Australian maajoukkueen vakionimiin. Hän edusti maata kesäolympialaisissa 2000 ja debytoi A-maajoukkueessa Englantia vastaan 2003. Hän vakuutti MM-kilpailuissa 2006 otteillaan ja oli ehdolla FIFA:n turnauksen tähdistökentälliseen. Grella nimettiin Australian joukkueeseen myös vuoden 2010 MM-kilpailuihin. Grellan vahvuuksina pidettiin hyvää taklauspeliä ja työntekoa.

## Lähteet
Oleg Tširkunov

**Oleg Anatoljevitš Tširkunov** (, s. 15. marraskuuta 1958 Kirovsk) on Permin aluepiirin kuvernööri.

Oleg Tširkunov on valmistunut Permin polyteknisestä instituutista ja Permin valtionyliopiston juridisesta tiedekunnasta. Oppiarvoltaan hän on taloustieteen kandidaatti. Tširkunov on toiminut Permin alueen lainsäädäntökokouksen edustajana ja liikemiehenä. Vuodesta 2001 hän oli Permin alueen edustaja Venäjän parlamentin federaationeuvostossa. Huhtikuusta 2004 lähtien hän toimi Permin alueen virkaatekevänä kuvernöörinä. Permin aluepiirin kuvernööri hänestä tuli joulukuussa 2005.

Tširkunov harrastaa lukemista. Hän on naimisissa ja hänellä on kaksi poikaa.

## Lähteet

## Aiheesta muualla

* Oleg Tširkunovin blogi 
* Permin aluepiirin kuvernöörin hallinnon sivusto
.bf

**.bf** on Burkina Fason Internet-maatunnus, jota ylläpitää DELGI ja jonka rekisteröinnistä vastaa ONATEL. Tunnusta ei voi rekisteröidä lomakkeitse, vaan on lähetettävä Microsoft Word-pohjainen lomake täytettynä ilmoitettuun sähköpostiosoitteeseen. Tunnus otettiin käyttöön 1993. Rekisteröinnit tehdään suoraan toiselle tasolle lukuun ottamatta valtion käyttöön suunnattua .gov.bf-päätettä.

## Lähteet

## Aiheesta muualla
* Rekisteröintilomake
Kirjoitustulkki

**Kirjoitustulkki** on  tulkki, joka kirjoittaa kaiken tilaisuudessa puhuttavan tietokoneella, ja teksti näkyy joko tietokoneen näytöllä (henkilökohtainen tulkkaus), valkokankaalla tai television näytöllä (yleistulkkaus). 

Tämä tulkkausmuoto on tarkoitettu erityisesti kuuroutuneille, mutta käy hyvin myös kuuroille ja vaikeasti huonokuuloisille henkilöille tulkkausmuodoksi.
Merja Laine

**Merja Laine** (o.s. Rytkönen, s. 6. helmikuuta 1955 Toulouse, Ranska) on entinen suomalainen jalkapalloilija.

Laine pelasi Helsingin Jalkapalloklubissa, jossa hän voitti seitsemän Suomen mestaruutta vuosina 1972–1975 ja 1979–1981. Lisäksi hän voitti Naisten Suomen Cupin 1981. Suomen maajoukkueessa hän pelasi kuusi A-maaottelua vuosina 1976–1978.

Merja Laineen isä on maajoukkuejalkapalloilija ja -valmentaja Aulis Rytkönen, joka valmensi myös HJK:n naisia 1973–1975.

## Lähteet
.bg

**.bg** on Bulgarian Internet-maatunnus, jota ylläpitää Register.bg. Se on rekisteröitävissä ainoastaan bulgarialaisille tai Bulgariaan sidoksissa oleville yrityksille ja yhteisöille. Tunnus otettiin käyttöön 1995.

## Lähteet

## Aiheesta muualla
* IANA .bg whois
.bh

**.bh** on Bahrainin Internet-maatunnus, jota ylläpitää BATELCO. Tunnus on saatavilla ainoastaan bahrainilaisille rekisteröidyille yrityksille, joilla on bahrainilainen puhelintunnus, johon tunnus laskutetaan. Tunnuksella on kahdeksan toisen tason tunnusta, .com.bh, .info.bh, .cc.bh, .edu.bh, .biz.bh, .net.bh, .org.bh ja .gov.bh. Tunnus otettiin käyttöön 1994. Rekisteröinneistä vastaa INET.

## Aiheesta muualla
* IANA .bh whois
Urho Örn

**Urho Gabriel Örn** (3. joulukuuta 1930 Helsinki – 5. huhtikuuta 2020 Helsinki) oli suomalainen jalkapalloilija.

Maalivahtina pelannut Örn edusti urallaan Helsingin Palloseuraa 1949–1956 ja 1965, Kiffeniä 1960–1961, Töölön Vesaa 1962, Helsingin Jalkapalloklubia 1963–1964. Hän voitti HJK:ssa Suomen mestaruuden 1964 ja Kiffenissä pronssia 1960. Kaikkiaan Örn pelasi kuuden mestaruussarjakauden aikana 81 ottelua.

Örn pelasi Suomen maajoukkueessa kolme A-maaottelua ja yhden B-maaottelun vuosina 1960–1964.

## Lähteet
Himanen

**Himanen** on suomalainen sukunimi, joka on muun muassa seuraavilla henkilöillä:

* Hannu Himanen (s. 1951), diplomaatti
* Juhana Himanen (1770–1819), maanviljelijä ja valtiopäivämies
* Kalle Himanen (1904–1957), lähetyssaarnaaja, kirkkoherra ja kirjailija
* Niilo Himanen (s. 2006), jääkiekkoilija
* Pekka Himanen (s. 1973), filosofi
* Toivo Himanen (1905–1960), päätoimittaja.
.bi

**.bi** on Burundin Internet-maatunnus, jota ylläpitää *Burundi National Center of Information Technology*. Tunnus otettiin käyttöön 1996. Tunnuksella ei ole juuri rekisteröintirajoituksia, mutta sen käyttö on vähäistä.

## Aiheesta muualla
* IANA .bi whois
.bj

**.bj** on Beninin Internet-maatunnus, jota ylläpitää *Office of Stations and Telecommunications of Benin*. Verkkotunnukset on jaettu useihin toisen tason tunnuksiin. Verkkotunnusten nimille on tiukahkot pituus- ja merkkirajoitukset – rajoitettu 255 merkkiin (toisella asteella 63), minimipituus 3 merkkiä, ja eräitä muita. Tunnus otettiin käyttöön 1996. Rekisteröinti edellyttää yhteyksiä Beniniin.

## Aiheesta muualla
* IANA .bj whois
Sarvivuori

**Sarvivuori** on enimmäkseen 1990-luvulla rakennettu omakotialue Jyväskylässä Keljonkankaan, Päijänteen itärannan, Kinkomaan ja Sääksjärven välissä. Sen kadut on nimetty tuulten mukaan. Ehkä tunnetuimmat sarvivuorelaiset ovat Timo Rautiainen ja Olli Määttä. Alue on nimetty samannimisen maakohoaman mukaan, jonka korkeus n. 188 metriä.
Último Dragón

**Yoshihiro Asai** (; s. 12. joulukuuta 1966 Nagoya, Aichi) eli **Último Dragón** (ウルティモ ドラゴン) on japanilainen showpainija ja näyttelijä. Hänen pituutensa on 1,68 m ja painonsa 83 kg. 

## Lähteet
Äpyli ja Utu ptrui tänne prutui

**Äpyli ja Utu ptrui tänne prutui** oli vuosina 1979–1981 vaikuttanut yhtye Kesälahdelta Pohjois-Karjalasta. Yhtyeen nimi on kutsuhuuto, jolla Äpyli- ja Utu-nimisiä lehmiä kutsutaan laitumelta yöksi kotiin. Tyyliltään yhtyeen musiikki edusti uutta aaltoa ja punkia.

## Jäsenet
* Jari Kupiainen – basso, laulu
* Martti Kupiainen – kitara, melodika, rumpukone
* Tuomo Sieviläinen – marakassit, laulu
* Pablo Pamppunen – rummut
* Veijo Loikkanen – kitara

## Julkaisut
### Singlet
* ”Nykyaika” / ”Mitäs tämä sitten on” (1979, Miten niin ei -levyt)
* ”Tämä ruumis” / ”Ihmisen poika” (1979, Johanna)
* ”Viisitoista vaille kaksi” (nimellä Äpyli) (1980, Karva-levyt)
* ”Junalla Timbuktuun” (nimellä Äpyli) (1981, Selecta)

## Aiheesta muualla

* Äpyli ja Utu ptrui tänne prutui finnmusic.com-sivustolla
.bm

**.bm** on Bermudan Internet-maatunnus, joka on saatavilla ainoastaan Bermudassa rekisteröidyille yrityksille ja organisaatioille. Tunnuksen otettiin Bermudan korkeakoulussa käyttöön 1993. Rekisteröinnistä vastaa BermudaNIC ja tunnusta sponsoroi Bermudan hallitus.

## Aiheesta muualla
* IANA .bm whois
Kuhmalahden vaakuna

**Kuhmalahden vaakuna** oli Kuhmalahden kunnan tunnus. Aiheen kumokärki viittaa paikkakunnan nimessäkin esiintyvään lahteen, kun taas liekki kuvastaa korvenraivausta, jolla esi-isät muokkasivat metsää viljelysmaaksi.

Vaakunan selitys on ”punaisessa kentässä hopeinen kumokärki, jossa punainen liekki”. Vaakunan on suunnitellut Gustaf von Numers, ja Kuhmalahden kunnanvaltuusto hyväksyi sen kokouksessaan 21. huhtikuuta 1961. Sisäasiainministeriö vahvisti vaakunan käyttöön 26. kesäkuuta samana vuonna.

Vaakuna jäi epäviralliseksi kotiseutuvaakunaksi 2011, kun Kuhmalahden kunta liitettiin osaksi Kangasalaa.

## Lähteet
* 
*
Mary Parker Follett

**Mary Parker Follett** (3. syyskuuta 1868 – 18. joulukuuta 1933) oli yhdysvaltalainen sosiaalityöntekijä, liikkeenjohdon konsultti ja edelläkävijä organisaation ja organisaatiokäyttäytymisen tutkijana.

Hän kirjoitti useita myös useita kirjoja ja lukuisia esseitä, artikkeleita ja puheenvuoroja demokratiasta, ihmissuhteista, poliittisesta filosofiasta, psykologiasta, organisaatiokäyttäytymisestä ja konfliktien ratkaisemisesta. Follett täydensi Max Weberin ajatuksia vallasta. Follett täydensi Weberin auktoriteettilistaa asiantuntijan vallalla, määritteli 1920-luvulla valtion tahtoon ja käskyyn perustuvaksi vuorovaikutussuhteeksi. Hän jakoi vallan myös määräävään (engl. power-over) ja yhteiseen (power-with) valtaan. Edellinen on jaettu esimerkiksi pakkovaltaan, palkitsevaan valtaan, asemavaltaan, asiantuntijavaltaan ja henkilökohtaiseen valtaan. Jälkimmäisessä ihmiset innostavat toisiaan yhteisten intressien ja vastuiden kannustamina. Tämän puolen korostaminen teki Follettin organisaatioteoriasta nk. ihmissuhteiden koulukunnan ennakoijan. Hänen ajatuksiaan on käytetty ihmisten ja yhteisöjen johtamisen perusteina.

Hän oli syntynyt Massachusettsissa ja vietti suuren osan elämästään siellä. Vuonna 1898 hän valmistui Radcliffe Collegesta, mutta ei saanut tohtorin arvoa, koska oli nainen.

## Teoksia
*The speaker of the House of Repsentatives (1896)
* The New State (1918)
*Creative Experience (1924)
*Dynamic Adminstration: The Collected Papers of Mary Parker Follett (1942)

## Lähteet

## Aiheesta muualla
*Mary Parker Follettin säätiön sivut
Brian Tutt

**Brian Carter Tutt** (s. 9. kesäkuuta 1962 Swalwell, Alberta, Kanada) on kanadalainen entinen jääkiekkopuolustaja ja olympiamitalisti. Tutt pelasi fyysistä peliä ja oli hieman jäähyherkkä.

## Ura
Philadelphia Flyers varasi Tuttin numerolla 126 kesällä  ennen kuin hän pelasi edes tulokaskauttaan WHL:ssä. Tutt pelasi ennen varaustaan lähinnä Albertan paikallisessa juniorisarjassa AJHL:ssä. Tulokaskaudella 1980–1981 WHL:ssä Tutt oli joukkueensa Calgary Wranglersin tehokkain puolustaja tehoin 10+41=51. Hän lähti pelaamaan miesten pelejä kaudella 1982–1983. Tutt pelasi kauteen 1987–1988 saakka vain IHL:n ja AHL:n välillä useissa eri seuroissa. Hän voitti heti ensimmäisellä IHL-kaudellaan 1982–1983 Turner Cupin Toledo Goaldiggersin riveissä. Vuosina 1984 ja 1985 Tutt valittiin IHL:n toiseen tähdistökentälliseen. Hän oli kaudella 1984–1985 joukkueensa Kalamazoo Wingsin tehokkain puolustaja tehoilla 8+45=53. Kausina 1986–1987 ja 1987–1988 Tutt pelasi enimmäkseen AHL:ssä. Hän siirtyi kesken kauden 1987–1988 Itävallan liigassa pelanneen EHC Lustenaun riveihin.

Kaudella 1988–1989 Tutt pelasi kuusi ottelua AHL-joukkue Baltimore Banditsissa, mutta hänen kautensa kului lähinnä Kanadan maajoukkueessa. Kesällä 1989 Tutt teki vapaana agenttina sopimuksen Washington Capitalsin kanssa. Hän pelasi kauden lähinnä Banditsin riveissä, mutta pelasi myös uransa seitsemän NHL-ottelua tehoin 1+0=1. Tutt pelasi vuodet 1990–1992 Norjassa ja Furusetin riveissä. Hänet valittiin vuonna 1991 GET-liigan tähdistökentälliseen.

Tutt siirtyi kaudeksi 1992–93 Suomeen ja SM-liigajoukkue Ilvekseen. Hän tuli kauden aikana tunnetuksi rikkoessaan SM-liigan yhden kauden jäähyennätyksen 148 minuutillaan. Aikaisemman jäähyennätyksen teki KalPan Brent Sapergia 117 minuutillaan kaudella 1986–1987. Tuttin ennätys oli voimassa seuraavat neljä kautta, kunnes sen rikkoi HIFK:n Jarkko Ruutu kaudella 1996–1997. Ruutu keräsi 155 jäähyminuuttia. Tutt oli kaudella 1992–1993 myös Ilveksen tehokkain puolustaja 23 pisteellään yhdessä Hannu Henrikssonin kanssa. Hän kävi pelaamassa kauden 1993–1994 Elitserien-joukkue Färjestads BK:ssa ja palasi kaudeksi 1994–95 Ilvekseen. Hän pelasi kuitenkin vain 25 ottelua, kun iso osa kaudesta kului Kanadan maajoukkueessa. Tutt siirtyi seuraavaksi kaudeksi sarjatasoa alemmas Savonlinnan Pallokerhon riveihin. Hän oli kaudella 1995–1996 I-divisioonan jäähypörssin kolmas yhdessä joukkuetoverinsa Gennadi Kurdinin kanssa. Molemmat keräsivät 131 jäähyminuuttia.

Kaudeksi 1996–1997 Tutt siirtyi Saksan DEL-liigan Schwenninger Wild Wingsiin. Kausi 1997–1998 kului Hannover Scorpionsissa, kausi 1998–1999 alkoi Adler Mannheimissä, mutta Tutt palasi kesken kauden takaisin Hannoveriin, jossa hän voitti keväällä 1999 mestaruuden. Tutt lopetti pelaajauransa kevääseen 2000.

## Uran jälkeen
Tutt valmensi vuonna 2001 CHL-joukkue Huntsville Tornadoa.
## Maajoukkue

Tutt oli voittamassa olympiahopeaa Albertvillestä vuonna 1992. Hän edusti Kanadaa myös MM-kilpailuissa vuosina 1992 ja 1995. Tutt oli vuoden 1995 pronssijoukkueen kapteeni.
## Muuta
Tuttin poika Brennan pelaa hyökkääjänä WHL-joukkue Seattle Thunderbirdsissä.
## Tilastot

## Lähteet
*
*
*
### Viitteet
Josh Billings

**Josh Billings**  (20. huhtikuuta 1818 – 14. lokakuuta 1885), oikealta nimeltään **Henry Wheeler Shaw**, oli 1800-luvun loppupuolen toiseksi tunnetuin yhdysvaltalainen huumorikirjailija ja esitelmöijä (tunnetuin Mark Twain). Hän syntyi  Lanesboroughissa Massachusettsissa ja työskenteli maanviljelijänä, kivihiilikaivostyöntekijänä, tutkimusmatkailijana ja huutokaupassa ennen kuin ryhtyi journalistiksi ja kirjailijaksi Poughkeepsiessä New Yorkissa vuonna 1858. Hän kirjoitti omaperäistä huumoria slangiksi poiketen oikeinkirjoituksesta.
James Mayn lelutarinat

**James Mayn lelutarinat** on James Mayn tekemä ohjelma, jossa hän haluaa todistaa, että kunnon ”vanhanajan” lelut ovat paljon parempia kuin esimerkiksi videopelit.

## Jaksot

## Lähteet
Nils Winter

**Nils Winter** (s. 27. maaliskuuta 1977) on saksalainen pituushyppääjä.

Hän karsiutui Pariisin MM-kilpailuissa 2003 sekä vuoden 2004 Budapestin sisäratojen MM-kilpailuissa ja Ateenan olympialaisissa. Vuonna 2005 hän oli Madridin sisäratojen EM-kilpailuissa seitsemäs ja Helsingin MM-kilpailuissa 12:s. Hän sijoittui seitsemänneksi myös Birminghamin sisäratojen EM-kilpailuissa 2007. Vuonna 2009 hän voitti hopeaa Torinon sisäratojen EM-kilpailuissa, mutta karsiutui Berliinin MM-kilpailuissa. Hän karsiutui myös Pariisin sisäratojen EM-kilpailuissa 2011.

Hänen ulkorataennätyksensä on 821 cm, jonka hän hyppäsi Bad Langensalzassa 11. kesäkuuta 2005. Sisäradoilla hän on hypännyt 822 cm Torinossa 8. maaliskuuta 2009 voittaessaan hopeaa sisäratojen EM-kilpailuissa.

## Parhaat tulokset vuosittain

## Lähteet
Zamora (Espanja)

**Zamora** on kaupunki Luoteis-Espanjassa samannimisessä maakunnassa
Kastilia ja Leónin itsehallintoalueella. Kaupungin asukasluku on noin 66 000 ja pinta-ala 149,28 neliökilometriä.

Zamora sijaitsee Duero-joen rannalla. Kaupungin keskiaikaisessa keskustassa on lukuisia romaanista tyylisuuntaa edustavia rakennuksia, kuten Iglesia de San Ildefonso, Iglesia de San Cipriano ja Iglesia de Santa María Magdalena.    
 
Kaupunginmuurin kolme porttia, Puerta de Doña Urraca, Puerta del Obispo ja Portillo de la Traición, ovat huomattavia.

## Ilmasto
Zamorassa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 12&nbsp;°C ja keskimääräinen sademäärä 360 millimetriä. Elokuu on lämpimin kuukausi. Silloin vuorokauden keskilämpötila on noin 22&nbsp;°C. Viilein kuukausi on tammikuu, jolloin keskilämpötila on noin 4&nbsp;°C. Sateisin kuukausi on joulukuu, jolloin sataa keskimäärin noin 40 millimetriä. Heinäkuu puolestaan on kuivin kuukausi. Silloin keskimääräinen sadanta on 9 millimetriä. 

## Kuvia

20100918 Zamora, Puente Piedra.jpg|Puente de Piedra
Castillodezamora.jpg|Castillo de Zamora
Zamora - Iglesia de San Ildefonso.jpg|Iglesia de San Ildefonso
Zamora - Iglesia de San Cipriano (siglo XII).jpg|Iglesia de San Cipriano
Puerta de Doña Urraca.JPG|Puerta de Doña Urraca
Portillodelatraicion.jpg|Portillo de la Traición
Murallas de Zamora. Puerta del Obispo.jpg|Puerta del Obispo
Parador de Zamora 4.jpg|Palacio de los Condes de Alba y Aliste (Parador de Zamora)



## Lähteet
### Viitteet

## Aiheesta muualla
Sinfonia nro 3 (Madetoja)

Leevi Madetoja sävelsi **kolmannen [[sinfonia]]nsa** (op. 55) vuosina 1925–1926. Neliosainen teos kestää esitettynä puolisen tuntia. Madetoja ryhtyi sävellystyöhön Ranskassa. Hänen ranskalaiseen kulttuuriin kohdistamansa ihailun on katsottu toimineen teoksen henkisenä taustana. Siihen kuitenkin kuuluu myös suomalaisittain kaihoisa Adagio-osa. Rytmiikka on Madetojan viimeiseksi jääneessä sinfoniassa erityisen rikasta sen kolmannessa ja neljännessä osassa; paikoin säveltäjä on hyödyntänyt polyrytmiikkaa, kun tasa- ja kolmijakoista musiikkia kuullaan päällekkäin sävellettynä.

## Osat
# Andantino – Allegretto
# Adagio
# Allegro non troppo
# Pesante, tempo moderato – Allegretto

## Lähteet
Christian Reif

**Christian Reif** (s. 24. lokakuuta 1984 Speyer) on saksalainen pituushyppääjä.

Hän karsiutui Birminghamin sisäratojen EM-kilpailuissa 2007. Samana vuonna hän oli Osakan MM-kilpailuissa yhdeksäs. Vuonna 2010 hän sijoittui Dohan sisäratojen MM-kilpailuissa viidenneksi. 

Barcelonassa 2010 hän voitti Euroopan-mestaruuden ennätyksellään ja kisaennätyksellä 847 cm. Hän paransi ennätystään 20 cm. Daegun MM-kilpailuissa 2011 hän oli seitsemäs tuloksella 819 cm. Hän karsiutui loppukilpailusta Lontoon olympialaisissa 2012. Hän sai pronssia Göteborgin EM-hallikilpailuissa 2013 tuloksella 807. Karsintakilpailussa hän oli hypännyt sisärataennätyksensä 815 cm. Moskovan MM-kilpailuissa hän sijoittui kuudenneksi tuloksella 822.

## Kehitys vuosittain

## Lähteet
Nasica

**Nasica** voi viitata seuraaviin asioihin:

* Koatien vanha tieteellinen nimi
* Pitkänokkakipuajan suvun tieteellinen nimi
* Publius Cornelius Scipio Nasica
* Publius Cornelius Scipio Nasica Corculum
* Quintus Caecilius Metellus Pius Cornelianus Scipio Nasica
FC Crotone

**Football Club Crotone** on italialainen jalkapalloseura, joka perustettiin vuonna 1923. Sen kotistadion on Stadio Ezio Scida, joka sijaitsee Crotonessa.

Joukkue aloitti toimintansa nimellä Milone Crotone, ja se pelasi nykyistä Serie C:tä vastaavaa Prima Divisionaa aina toiseen maailmansotaan asti. Seura nousi ensi kertaa Serie A:han keväällä 2016 ja pelasi siellä kaksi kautta. Keväällä 2020 joukkue nousi uudelleen Serie A:han., mutta putosi jälleen keväällä 2021.

## Entisiä pelaajia
*  Antonio Mirante (2004–2005)
*  Pasquale Foggia (2005)
*  Jamal Alioui (2005–2006)
*  Abdelkader Ghezzal (2005–2008)

## Lähteet

## Aiheesta muualla
* Kotisivu
.bn

**.bn** on Brunein Internet-maatunnus, jota ylläpitää **TelBru** (*Telecom Brunei Berhad*), aikaisemmin *Jabatan Telekom Brunei*. Tunnuksella on toisen tason tunnukset .com.bn, .edu.bn, .gov.bn, .net.bn ja .org.bn. Tunnus otettiin käyttöön 1994. Se on rajoitettu Bruneissa rekisteröidyille yrityksille ja organisaatioille.

## Aiheesta muualla
* IANA .bn whois